26/11 attack in 2018 complete timeline and incidents in series Taj Hotel Commando operation Ajmal Kasab 26 November 2018 ऐसे दहली थी देश की आर्थिक राजधानी मुंबई, जानें 26/11 हमले का पूरा घटनाक्रम | India News in Hindi
26/11 Mumbai Terror Attack: ऐसे दहली थी देश की आर्थिक राजधानी मुंबई, जानें 26/11 हमले का पूरा घटनाक्रम
Updated Nov 26, 2018 | 12:13 IST | टाइम्स नाउ डिजिटल
26/11 Mumbai : यह भारत के ऊपर अब तक का सबसे बड़ा आतंकी हमला था जिसने मुंबई और पूरे देश को दहशत में डाल दिया। पाकिस्तान से आतंकियों के रवाना होने से मुंबई में कमांडो ऑपरेशन तक यहां जाने हमले के बारे में सबकुछ।
26/11 मुंबई आतंकी हमला | तस्वीर साभार: PTI
मुंबई : 26/11 Mumbai Terrorist Attack : औद्योगिक राजधानी मुंबई में 10 साल पहले एक ऐसा आतंकी हमला हुआ था जिसने पूरे देश को हिला कर रख दिया था। पाकिस्तान से पानी के रास्ते कुछ आतंकी मुंबई में दाखिल हुए और 26 नवंबर 2008 को भारत का यह शहर खून से लाल कर दिया। यह भारत पर हुआ सबसे बड़ा आतंकी हमला था जिसने दुनिया को अमेरिका में हुए 9/11 हमले की याद दिला दी। इस हमले में 160 से भी ज्यादा लोगों की मौत हुई थी और इस घटना से देश में खौफ का गंभीर वातावरण छा गया था।
हमले के बाद पता चला था कि इस हमले में पाकिस्तान में मौजूद हाफिद सईद के संगठन लश्कर-ए-तैयबा का हाथ है। इस संगठन के 10 ट्रेनिंग प्राप्त आतंकियों ने 60 घंटों तक देश की आर्थिक राजधानी को दहशत में रखा था। यहां हम आपको मुंबई पर 26/11 हमले की टाइमलाइन के बारे में बताने जा रहे हैं। रिपोर्ट्स के अनुसार हमले में 166 लोग मरे थे और 600 से ज्यादा घायल हुए थे।
यहां देखें मुंबई पर साल 2008 के 26/11 हमले का सिलसिलेवार घटनाक्रम -
नवंबर 23, 2008 : पाकिस्तान के कारांची शहर से वोट पर बैठकर 10 अातंकी रवाना हुए। पानी के रास्ते जाते हुए उन्होंने एक भारतीय नाव पर कब्जा किया और उसके चार सदस्यों को मार दिया। वोट के कैप्टन से आतंकियों ने उसे भारत ले जाने के लिए कहा।
26 नवंबर 2008 -
शाम : मुंबई के तट से 7 किलोमीटर दूर पहुंचने पर आतंकियों ने कैप्टन को भी मार दिया। इसके बाद रात 8 बजकर 10 मिनट पर तीन गैस से भरी वोट पर आतंकी मुंबई के करीब पहुंचे। 6 लोग छोटे टुकड़ों में बंट गए और बाकी आतंकी पानी में घूमते रहे। बाद में वह भी मुंबई के बंधवार पार्क के पास दो अलग-अलग हिस्सों में बंट गए।
9.21 PM : आतंकियों ने पहला हमला छत्रपति शिवाजी टर्मिनस रेलवे स्टेशन पर किया। मुहम्मद अजमल कसाब और स्माइल खान ने यहां अंधाधुंध गोलियां चलाईं। इस अटैक की कुछ तस्वीरें भी सीसीटीवी कैमरे में कैद हुई थीं जो बाद में जमकर वायरल हुईं। एक तस्वीर में कसाब हाथ में एके47 राइफल लिए नजर आ रहा है।
9.30 PM : इसके बाद दूसरा हमला नरीमन हाउस बिजनेस एंड रेसीडेंशियल कॉम्प्लेक्स पर हुआ। हमले से कुछ देर पहले पास के गैस स्टेशन में बड़ा धमाका हुआ। जिसके बाद नरीमन हाउस में मौजूद लोग बाहर की तरफ आए और इसी दौरान आतंकियों ने उन पर फायरिंग कर दी।
ALSO READ : खुलासा: मुंबई 26/11 हमले के आतंकियों को ढेर करने लिए अमेरिका ने की थी ये तैयारी
9.30 - 10.59 PM : तीसरा हमला एक कैफे पर हुआ। चार टेररिस्ट एक चर्चित रेस्टोरेंट में घुसे जिसमें स्थानीय और विदेशी लोग मौजूद थे। हमले में करीब 10 लोगों की मौत हुई थी। आतंकियों ने दो टैक्सियों में बम भी फिट किए थे जिसमें 5 लोग मारे गए और कई घायल हुए।
इसके बाद ओबेरॉय होटल पर हमला हुआ। कसाब अपने आतंकी दोस्त के साथ रेलवे स्टेशन से कामा हॉस्पिटल पहुंच गया। अस्पताल ने सतर्कता दिखाते हुए सभी मरीजों को कमरे में बंद कर दिया। एक पुलिस दस्ता आतंकियों से लोहा लेने के लिए अस्पताल में गया जिसके 6 लोग शहीद हो गए। इसमें एंटी टेररिस्ट स्क्वॉड हेमंत करकरे भी शामिल थे।
27 नवंबर 2008 : आधी रात करीब 12 बजे पुलिस ने ताज होटल और नरीमन हाउस को घेर लिया। इसी दौरान अजमल कसाब और इस्माईल खान अस्पताल से मेट्रो सिनेमा की ओर निकले। रात एक बजे ताज होटल में बम फटा और होटल से धुआं और आग की लपटें उठने लगीं। पुलिस ने लोगों को बचाने की कोशिश शुरू कर दीं।
6.30 AM : 200 कमांडो का एक दस्ता मुंबई पहुंचा जिसने ताज होटल और नरीमन हाउस में मोर्चा संभाला। 20 कमांडो के ग्रुप ने नरीमन हाउस होटल में दाखिल होने की कोशिश की लेकिन एंट्री प्वाइंट और लिफ्ट आतंकियों ने बर्बाद कर दी थी। इसी दौरान ओबेरॉय होटल में धमाकों की आवाज सुनाई दी। ताज, नरीमन हाउस और ओबेरॉय होटल से कुछ लोगों को बाहर निकाला गया।
ALSO READ : मुंबई 26/11 आतंकी हमले की 10वीं बरसी: उस रात के रियल हीरो से जानें पूरी कहानी
28 नवंबर 2008 : सुबह 7 बजे कमांडो नरीमन हाउस होटल की छत पर उतरे। इसी दौरान गोलियों की आवाजें भी आती रहीं और लोगों के मरने की खबरें भी। शाम 6 बजे नरीमन हाउस को सुरक्षित किया गया। रात 2.40 बजे ओबेरॉय होटल में ऑपरेशन खत्म हुआ।
29 नवंबर 2008 : 12 AM : कमांडोज ने ताज होटल का रेस्क्यू ऑपरेशन खत्म किया। ताज महल होटल में आखिरी आतंकी को मार गिराया गया। 10 में से एक आतंकी मुहम्मद कसाब को सड़क पर पुलिस ने जिंदा पकड़ा। वह टैक्सी में अन्य आतंकी के साथ अगले हमले की फिराक में जा रहा था। इसी आतंकी ने बाद में पाकिस्तान की इस घिनौनी साजिश के बारे में पूरी कहानी बयां की।
26/11 Mumbai Terror Attack: ऐसे दहली थी देश की आर्थिक राजधानी मुंबई, जानें 26/11 हमले का पूरा घटनाक्रम Description: 26/11 Mumbai : यह भारत के ऊपर अब तक का सबसे बड़ा आतंकी हमला था जिसने मुंबई और पूरे देश को दहशत में डाल दिया। पाकिस्तान से आतंकियों के रवाना होने से मुंबई में कमांडो ऑपरेशन तक यहां जाने हमले के बारे में सबकुछ। Times Now